open-index/open-wikipedia-markdown huggingface dataset:
Костомарски манастир

**Костомарски манастир** — манастир во североисточниот дел на Македонија, во селото Дренак.

## Местоположба

Манастирот е сместен на врвот од ридот Костомар, по кого е и наречен, дел од планинскиот масив Манговица. До него води земјен пат, кој започнува од селото Дренак.

## Градби

Во склоп на манастирот влегуваат една црква, чешма, конаци во изградба и помошни објекти.

### Црква „Св. Троица“

Црквата е единствениот храм во манастирот.

## Галерија


Податотека:Стадо овци со ридот Костомар во позадина.jpg|Поглед на манастирот од регионалниот пат 2236
Податотека:Костомарски манастир 2.jpg|Манастирската црква
Податотека:Костомарски манастир 3.jpg|Помошен објект
Податотека:Костомарски манастир 4.jpg|Конаци во изградба
Податотека:Костомарски манастир 5.jpg|Манастирскиот двор
Податотека:Костомарски манастир 6.jpg|Воздушен поглед
Податотека:Костомарски манастир 7.jpg|Воздушен поглед
Податотека:Костомарски манастир.jpg|Манастирскиот двор
Податотека:Стадо овци со ридот Костомар во позадина 2.jpg|Поглед на манастирот од регионалниот пат 2236


## Надворешни врски


Категорија:Дренак (Пробиштипско)
Категорија:Манастири во Македонија
Категорија:Манастири на МПЦ
Категорија:Манастири во Брегалничката епархија
Бромна киселина

**Бромна киселина**, позната и како **водород бромат**, ― оксокиселина со молекуларна формула HBrO3. Постои само во воден раствор. Таа е безбоен раствор кој пожолтува на собна температура додека се разградува до бром. Бромната киселина и броматите се моќни оксидирачки агенси и се вообичаени состојки во Белоусов-Жаботинскиевите реакции. Белоусов-Жаботинскиевите реакции се класичен пример за нерамнотежна термодинамика.

## Одвојување
Ниските концентрации целосно се одвојуваат на хидрониум и бромат додека високите концентрации се распаѓаат за да образуваат бром. Високата нестабилност на бромната киселина може да се објасни затоа што позитивно наелектризираниот хипервалентен бром е поврзан со електронегативната OH група.

## Структура
Постојат неколку изомери на HBrO3. Пресметаните должини на врската се наведени подолу врз основа на три теории на високо ниво G2MP2, CCSD(T) и QCISD(T).

Големите енергетски бариери помеѓу овие структури не ја овозможуваат изомеризацијата. HOBrO2 е најстабилниот изомер и е оној на сликата погоре.

## Синтеза
Бромната киселина е производ на реакција на бариум бромат и сулфурна киселина.

: 

Бариум сулфатот е нерастворлив во вода и прави талог. Водената бромна киселина може да се преточи со отстранување на бариум сулфатот.

## Наводи

Категорија:Неоргански киселини
Категорија:Оксиданси
Категорија:Бромати
Категорија:Оксидирачки киселини
Рој (филм од 1966)

**„Рој“** – југословенски филм од 1966 година, во режија на Миодраг Миќа Поповиќ, кој е автор и на сценариото, заедно со Борислав Михајловиќ Михиз. Главните улоги ги толкуваат: Мира Ступица, Раде Марковиќ, Светолик Никачевиќ, Данило Бата Стојковиќ, Оливера Катарина.

## Синопсис
За време на Првото српско востание, во 1804 година, во штотуку ослободената земја ѝ се суди на една Србинка, обвинета дека го предала својот маж на Турците. Во текот на судењето се плетат сложените нишки на вистината, сè додека еден мудар пчелар, Турчин, не ги согледа вистинските мотиви за предавството...

## Наводи

Категорија:Југословенски филмови
Категорија:Српски филмови
Категорија:Црно-бели филмови
Категорија:Филмови на српски јазик
Категорија:Филмови на српскохрватски јазик
Категорија:Филмови чие дејствие се одвива во Србија
Категорија:Филмови за судски процеси
Категорија:Филмови од 1966 година
Категорија:Филмови на Миќа Поповиќ
Категорија:Филмови со Светолик Никачевиќ
Категорија:Филмови со Мира Ступица
Категорија:Филмови со Оливера Катарина
Категорија:Филмови со Раде Марковиќ
Категорија:Филмови со Данило Бата Стојковиќ
Клептократија

мини|Детал од К''орумпирано законодавство'', слика од Елиху Ведер (1896)
**Клептократија** (од грчки κλέπτης, „крадец“, и -κρατία од κράτος „моќ, владеење“) е влада чии корумпирани водачи (клептократи) ја користат политичката моќ за да го присвојат богатството на луѓето и земјата со кои управуваат, обично преку проневера или злоупотреба на државни средства за сметка на поширокото население. Една од одликите на политичката социоекономска кражба е што обично нема јавно известување со која се објаснува или се извинува за малверзациите, ниту пак има некакви правни обвиненија или казни за сторителите.

Клептократијата се разликува од плутократијата (владеење на најбогатите) и олигархијата (владеење на мала група од елитата). Во клептократија, корумпираните политичари се збогатуваат тајно и бесправно, преку поткуп, мито и посебни услуги, или едноставно ги насочуваат државните средства кон себе и своите најблиски соработници. Исто така, клептократите честопати голем дел од својот профит го извезуваат во странски држави ако очекуваат да ја загубат власта.

## Одлики
Клептократиите обично се поврзуваат со диктатури, олигархии, воени хунти или друга форма на автократска и непотистичка власт во кои нема или е оневозможен независен надзор.

Клептократите благајната на нивната земја ја третираат како извор за лично збогатување и ги трошат средствата на луксузни производи и екстраваганции по свој вкус. Многу клептократи тајно ги префрлаат народните пари на лични нумерирани банкарски сметки во странски земји за да се обезбедат себеси доколку бидат отстранети од власт.

Клептократијата е најчеста во земјите во развој и држави чија економија се потпира на трговијата со природни ресурси.

## Наркоклептократија
**Наркоклептократија** е општество во кое криминалци вклучени во трговијата со наркотици имаат влијание во управувањето со државата. Терминот се користел за да се опише режимот на Мануел Нориега во Панама во извештај подготвен од поткомитет на Комитетот за надворешни односи на Сенатот на Соединетите Американски Држави со кој претседава сенаторот од Масачусетс Џон Кери.

Во 2020 година, Соединетите Држави го обвиниле претседателот на Венецуела, Николас Мадуро (како и многу функционери и главни личности на неговата администрација) за трговија со дрога.

## Поврзано

* Конфликт на интереси
* Панамски документи
* Рајски документи
* Пандорини документи
* Политичка корупција

## Наводи

Категорија:Олигархија
Категорија:Политичка корупција
Српска гимназија во Солун

мини|десно|Ученици и учители во гимназијата во учебната 1896/1897
**Српската гимназија „Дом на науките“ во Солун** била основана во  1894 год. во Солун, а работела до 1910 кога нејзината улога ја презела гимназијата во Скопје.

Гимназијата започнала со работа во учебната 1894/95 во српското основно училиште во Солун со 15 ученици во I клас. Наставната програма била иста како и во Кралството Србија, а се учело и француски и турски јазик.

## Бројност на учениците
Како се развивало училиштето и каков успех постигнале учениците почнувајќи од учебната 1897/98 па до 1900/01 година, може да се види од следната табела:

Најголем број од учениците потекнувале од Солун и Солунскиот вилает.

## Список на директори
* Петар Костиќ (1894–1897)
* Васа Димиќ (1897–1899)
* Богдан Јанковиќ (1899–1901)
* Коста Ф. Ковачевиќ (1901–1903)
* Драгомир Обрадовиќ (1903–1910)

## Наводи

Категорија:Образованието во Отоманското Царство
Центар за култура „Браќа Миладиновци“ - Струга

**Центар за култура „Браќа Миладиновци“** ― културна установа во Струга. Центарот за култура е главен носител на културни, уметнички и просветни активности во Струга. Установата е наречена по македонските преродбеници Браќа Миладиновци. Во рамките на Центарот работи Матичната библиотека.

## Историја
Матичната библиотека во Струга била создадена во 1944 година, веднаш по ослободувањето на градот. Подоцна во 1959 година, била донесена одлука сите културно образовни установи да бидат обединети во единствен Дом на култура „Браќа Миладиновци“ – Струга.
мини|лево|220п|Муралот.
Во октомври 2021 година, во рамки на проектот „Градиме култура, сликаме култура - мурали за 30 години независност“, уметникот Горан Ристовски насликал на јужната страна на зградата на Центарот за култура, мурал со ликот на Владо Малески, струшкиот вез и дел од текстот на химната „*[[Денес над Македонија]]*“ односно делото на Малески.

## Галерија

Центар за култура „Браќа Миладиновци“ - Струга (03).jpg|Влезот на Центарот за култура


## Поврзано
*Стара зграда на ОУ „Браќа Миладиновци“
*Црква „Св. Никола Дримени“
*Парк на поезијата
*Мост на поезијата

## Наводи

## Надворешни врски
*

Категорија:Култура на Струга
Категорија:Згради и градби во Струга
Браќа Миладиновци
Категорија:Библиотеки во Македонија
Грчка машка гимназија во Битола

**Грчката машка гимназија во Битола** била основана била некаде во 1884/1885 година и активно работела до 1912 година. Таа била наследник на машката полугимназија основана во 1838 година, која подоцна настрадала во пожар.

Финансиите за градбата биле обезбедени делумно од Пелагониската патријаршиска митрополија, а делумно со донации од локалното население. Според Колцадис пак, гимназијата била целосно платена од баронот Никола Думба од Виена. Учениците на оваа гимназија предимно доаѓале од Маловиште, Трново, Гопеш, Магерево, Нижополе, Крушево, Ресен, Корча, Охрид, Невеска, Клисура, како и од селата Белкамен, Писодери, Јанковец и други места ширум османлиска Македонија. Наставата ја посетувале околу 200 ученици годишно, а матурирале околу 35-40 ученици. Учениците главно доаѓале од влашките населби кои пред појавата на романската пропаганда, најчесто своето образование го стекнувале во патријаршиските институции.

мини|лево|Учители и ученици во гимназијата
Оваа гимназија се истакнувала со оосбено добар наставнички кадар, кој своето образование го имал стекнато во Атина, Виена и на други места во западна Европа. Се изучувале старогрчкиот, модерниот грчки јазик, физика, историја, филозофија, географија, вероунаука и други предмети. Оваа институција нудела прилично квалитетно и модерно образование.  Зградата била особено пространа и на два ката. Изградена во западноевропски стил, со простран двор каде често се изведувале приредби од различен тип. Во склоп на овој објект постоел и интернат каде се сместувале учениците, а во истиот простор било формирано и основно училиште. По влегувањето на српската војска во Битола во 1912 година оваа институција престанала да работи.

Категорија:Образованието во Отоманското Царство
Категорија:Образованието во Битола
Романски машки лицеј во Битола

мини|десно|Романскиот лицеј
**Романскиот машки лицеј во Битола** бил изграден во 1880 година и започнал да работи во еден мал објект со само еден клас од 6 ученици. До 1887 година бил комплетиран со 7 класови и 90 ученици. Веројатно тогаш и се преместиле во новиот и поголем објект. Образованието во лицејот било четирикласно и седумкласно. Средствата за финансиското одржување на училиштето биле обезбедувани од страна на Романија, од министерството за надворешни работи.

Тука предимно учеле лица од влашката популација, но сепак образованието било на романски јазик според романските наставни програми. Ова во суштина било своевиден филолошки факултет, бидејќи најмногу од сè тука се изучувале јазици. Се изучувале германски, латински, италијански, француски, грчки, турски, па дури и бугарски јазик, што било интересен куриозитет. Од другите предмети се изучувале и романската историја, математика, ликовна уметност, музичко итн. Објектот на Лицејот бил двокатна зградата градена во западноевропски стил со орнаментирана фасада. Оваа образовна институција работела сè до 1913 година кога била затворена.

Категорија:Образованието во Отоманското Царство
Едуардо Ридел

**Едуардо Кореа Ридел** (; Рио де Жанеиро, 5 јули 1969 година) — актуелен гувернер на Мато Гросо до Сул, беше избран на изборите во Бразил во 2022 година.

## Кариера
Во 1995 година, тој го презеде управувањето со семејниот селски имот во Марачају, стекнувајќи искуство во управувањето. Оттогаш, тој презема позиции поврзани со администрацијата  .

Во 2015 година, Ридел се повлече од функцијата извршен директор на Фамасул (2012-2014), станувајќи шеф на Државниот секретаријат за влада и стратегиски менаџмент на Мато Гросо до Сул, во владата на Реиналдо Азамбуја, позиција што ја држеше до 2021 година.

Во 2022 година, тој се кандидираше за гувернер на државните избори во Мато Гросо до Сул со Барбосиња за вицегувернер.

На 2 октомври 2022 година, тој имаше 361.981 гласови (25,16%) и отиде во вториот круг со кандидатот Ренан Контар.

На 30 октомври 2022 година, тој беше избран за гувернер со 808.210 гласови (56,90%), оставајќи го кандидатот Ренан Контар со 612.113 гласови (43,10%).

Неговата инаугурација ќе се одржи на 1 јануари 2023 година.

## Наводи

Категорија:Бразилски стопанственици
Категорија:Бразилски политичари
Категорија:Родени во 1969 година
Категорија:Живи луѓе
Термометриска температура

**Термометриска температура** или **температура на сув топломер** ― температурата на воздухот мерена со топломер слободно изложен на воздухот, но заштитен од зрачење и влага. Термометриската температура е температурата што обично е сметана за температура на воздухот и тоа е вистинската термодинамичка температура. Ја означува количината на топлина во воздухот и е директно пропорционална со просечната кинетичка енергија на молекулите на воздухот. Температурата обично се мери во степени целзиусови (°C), келвини (К) или степени фаренхајтови (°F).

За разлика од температурата на заситување, термометриската температура не ја покажува количината на влага во воздухот. Во градежништвото, важно е да се земе предвид при проектирање на зграда за одредена клима. Нал ја нарекол една од „најважните климатски променливи за човековата удобност и енергетската ефикасност на зградата“.

Термометриската температура е важна променлива во психрометриката, која е хоризонтална оска на психометриската табела.

## Поврзано

* Психрометриска табела
* Влагомер
* Атмосферска термодинамика

## Наводи


Категорија:Атмосферска термодинамика
Потенцијална температура на заситувањето

**Потенцијална температура на заситувањето**, понекогаш наречена **псевдопотенцијална температура на заситување**, ― температурата што би ја имала една количина воздух на кое било ниво доколку, почнувајќи од температурата на заситувањето, би била доведена со заситена адијабатична стапка на пропуст на стандардниот притисок од 1.000 mbar.

Оваа температура е конзервативна во однос на реверзибилните адијабатски промени.

## Поврзано

* Температура на заситување
* Потенцијална температура
* Атмосферска термодинамика
* Истовредносна температура
* Истовредносна потенцијална температура

## Надворешни врски

* АМС Речник

* Оксфордски индекс 

Категорија:Атмосферска термодинамика
Хeјнсов показател

**Хeјнсов показател** (исто така познат како показател на сериозност на пониска атмосфера) ― временски показател развиен од метеорологот Доналд Хејнс во 1988 година, кој го мери потенцијалот за сув, нестабилен воздух да придонесе за развој на големи или непредвидливи пожари во дивината. Показателот е изведен од стабилноста (температурна разлика помеѓу различни нивоа на атмосферата) и содржината на влага (пад на точката на росење) на долниот дел од атмосферата. Овие податоци може да се добијат со радиозонд или да се симулираат со бројчан модел за предвидување на времето. Показателот се пресметува во три опсези на атмосферски притисок: ниска височина (950-850 милибари (mb)), средна височина (850-700 mb) и висока височина (700-500 mb).

Хејнсовиот показател од 6 значи висок потенцијал постојниот пожар да стане голем или да покаже непредвидливо однесување на пожар, 5 значи среден потенцијал, 4 значи низок потенцијал и сè помалку од 4 значи многу низок потенцијал.

## Наводи

## Поврзано

* Временски показател на шумски пожари
* Моделирање на шумските пожари

Категорија:Гасење на шумски пожари
Категорија:Метеролошки показатели
Категорија:Скали на опасност
Ниво со максимална вредност

**Ниво со максимална вредност** ― највисокото ниво во атмосферата што ќе го достигне влажната конвективно растечка воздушна вредност откако ќе се искачи од нивото на слободна конвекција низ слободна конвективна обвивка и ќе го достигне нивото на изедначување, во близина на тропопаузата. Како што вредноста се крева низ нивото на слободна конвекција, таа адијабатски се шири предизвикувајќи нејзината температура да опадне, често под температурата на нејзината околина, и на крајот да ја изгуби пловноста. Поради ова, нивото на изедначување е приближно регионот каде што се разликуваат рамни врвови (наречени наковални облаци), често забележани околу горните делови на кумулонимбусните облаци. Ако воздушната вредност се искачила доволно брзо, тогаш го задржува импулсот откако ќе се олади и продолжува да се искачува покрај нивото на изедначување, престанувајќи на нивото на максимална вредност (визуелно претставена со горниот дел за прескокнување, над наковалниот облак).

Динамичките постапки во и помеѓу конвективните ќелии, како што се спојувањето на нагорниот проток и големината на основата на облакот, влијаат на вистинската крајна висина на врвот на облакот, покрај атмосферската термодинамика на нивото на максимална вредност. Спојувањето на нагорнината може да доведе до повисоки врвови на облак, така што импликацијата е дека организираната конвекција може да биде повисока конвекција.

## Поврзано

* Атмосферска конвекција
* Искривено-логаритамски дијаграм

## Надворешни врски

* Искривено-логаритамски дијаграм: Поглед на ниво на максимална вредност
* Разликата помеѓу нивото изедначување и ниво на максимална вредност
* Икскривено-логаритамски дијаграм и ниво на максимална вредност  ( Државен универзитет во Сан Франциско)

## Наводи

Категорија:Атмосферска термодинамика
Категорија:Влошено време и конвекција
Баротропен флуид

[десно|мини|300x300пкс| Стратификација на [Атмосферски притисок|притисок и густина кај баротропен флуид.]]
Во динамиката на флуиди, **баротропниот флуид** е флуид чија густина е само функција на притисокот. Баротропниот флуид е корисен модел на однесување на флуиди во широк спектар на научни области, од метеорологија до астрофизика.

Густината на повеќето течности е речиси константна (изопикнична), така што може да се каже дека нивните густини слабо се менуваат во зависност од притисокот и температурата. Водата, која се менува само неколку проценти во зависност од температурата и соленоста, може приближно да се смета како баротропна. Генерално, воздухот не е баротропен, бидејќи е функција од температурата и притисокот; но, под одредени околности, претпоставка дека е баротропен може да биде корисна.

Во астрофизиката, баротропните течности се важни во проучувањето на ѕвездената внатрешност или на меѓуѕвездената средина. Една вообичаена класа на баротропни модели што се користат во астрофизиката е политропниот флуид. Типично, претпоставка за баротропсност не е многу реална.

Во метеорологијата, **баротропна атмосфера** е онаа за која густината на воздухот зависи само од притисокот, како резултат изобарните површини (површини со постојан притисок) се исто така површини со постојана густина. Ваквите изобарни површини ќе бидат и изотермни површини, па оттука (од равенката за термичен ветер) геострофниот ветер нема да варира во зависност од длабочината. Оттука, движењата на ротирачката баротропна воздушна маса се силно ограничени. Тропските предели се повеќе скоро баротропни отколку средните географски широчини бидејќи температурата е повеќе скоро хоризонтално рамномерна во тропските предели.

**Баротропниот тек** е генерализација на баротропната атмосфера. Тоа е проток во кој притисокот е само функција на густината и обратно. Со други зборови, тоа е проток во кој изобарните површини се изопикнични површини и обратно. Човек може да има баротропен проток на небаротропен флуид, но баротропен флуид секогаш ќе следи баротропен проток. Примерите вклучуваат баротропни слоеви на океаните, изотермниот идеален гас или изентропскиот идеален гас.

Флуид кој не е баротропен е бароклиничен, т.е. притисокот не е единствениот фактор за одредување на густината. За баротропен флуид или баротропен тек (како што е баротропната атмосфера), бароклиничкиот вектор е нула.

## Поврзано
* Метеорологија

## Наводи

## Литература
* James R Holton, *An introduction to dynamic meteorology*, , 3rd edition, p77.
* Marcel Lesieur, "Turbulence in Fluids: Stochastic and Numerical Modeling", , 2e.
* David Tritton, "Physical Fluid Dynamics", .

Категорија:Динамика на флуиди
Категорија:Атмосферска динамика
Алана Мајлс

**Алана Мајлс** (моминско **Бајлс**; анг: Alannah Myles родена на 25 декември 1958)  е канадска пејачка и текстописец. Освоила Греми и Џуно награда за песната „Black Velvet“ која била хит број еден на американскиот ''Billboard'' Hot 100 во 1990 година.

## Живот
Родена е како **Алана Бајлс** на 25 декември 1958 во Торонто, Онтарио. Ќерка на Вилијам Даглас Бајлс, кој бил пионер во канадската радиодифузна индустрија и бил примен во Куќата на славните на канадската асоцијација на радиодифузери во 1997 година. Алана Мајлс своето детство го поминала компонирајќи и учејќи музика. Почнала да пишува песни околу 9-годишна возраст, а на 12-годишна возраст учествувала во група за пишување песни за музичкиот фестивал Kiwanis во Торонто .

## Кариера
2008) Таа го сними синглот „What Are We Waiting For?“ со пејачот Зачер во 1997 година. за филмот *Prince Valiant* .

Својата музичка кариера ја започнала во мај 1989 годинасо деби албумот *Alannah Myles*, кој го одбележале познатите синглови „Love Is“, „Lover of Mine“, „Still Got This Thing“ и успешниот и меѓународно познат сингл „Black Velvet“. Во 2005 година, песната Black Velvet ја добила наградата ASCAP Millionaire за преку четири милиони радио емитувања. „Black Velvet“ на Мајлс ѝ ја донела Греми наградата за најдобра женска рок изведба во 1991 година и три Џуно награди.

Во 1992 година, Мајлс била номинирана за втора Греми награда за најдобра женска рок вокална изведба за нејзиното второ ЦД *Rockinghorse*. Албумот, објавен таа година, ги има хит песните „Our World, Our Times“ и „Sonny, Say You Will“.

Следуваале три помалку успешни студиски албуми: *A-lan-nah* (1995), *A Rival* (1997 ) и Black Velvet (2008).

## Дискографија

* *Alannah Myles* (1989)
* *Rockinghorse* (1992)
* *A-lan-nah* (1995)
* *A Rival* (1997)
* *Black Velvet* (2008)
* *85 BPM* (2014)

## Поврзано

* Канадски рок

## Наводи

## Надворешни врски
* 
* 
* Alannah Myles biography on *[[Ролинг Стоун|Rolling Stone]]*

Категорија:Добитници на Греми
Категорија:Живи луѓе
Категорија:Родени во 1958 година
Категорија:Канадски пејачки
Категорија:Канадски текстописци
Што направив да го заслужам ова?

**„Што направив да го заслужам ова?“** () е филм од 1984 година на шпанскиот режисер Педро Алмодовар (Pedro Almodóvar), кој е автор и на сценариото. Главните улоги ги играат: Кармен Маура (Carmen Maura), Анхел де Андрес Лопес (Ángel de Andrés López), Вероника Форке (Verónica Forqué), Гонсало Суарес (Gonzalo Suárez), Хуан Мартинес (Juan Martinez) и Ампаро Солер Леал (Amparo Soler Leal). Филмот претставува типична комедија во Алмодоваровиот стил при што тој си поигрува со ликовите ставајќи ги во апсурдни сосотојби со бизарни начини на решавање на проблемите. Токму оваа карикатуралност на ликовите е еден од темелите на хуморот на Алмодовар, кој е често застапен во неговите подоцнежни филмови. Овој филм претставува ода на италијанскиот неореализам и латиноамериканскиот магичен реализам.

## Дејство
Во еден кварт во Мадрид, во иста зграда живеат Глорија (ја игра Маура) со сопругот (го игра Андрес Лопес), свекрвата и трите сина. Едниот син продава хероин, а другиот е хомосексуалец. Сопругот Антонио е таксист кој обожава германски шлагери, а мајка му е старица со незгоден карактер. Освен дошаните работи, Глорија работи и како домашна помошничка во една куќа. Нејзиниот живот е мачен, а единствената забава ја наоѓа во дружењето со сосетката Кристал (ја игра Форке) која е проститутка. Бидејќи живее во лош брак со незаинтересиран сопруг, Глорија зема амфетамини и станува зависна од нив. Меѓутоа, по некое време, таа не може повеќе да ги набави амфетамините и ја зафаќа апстиненциска криза...

## Наводи

Категорија:Филмови од 1984 година
Категорија:Шпански филмови
Категорија:Филмови на шпански јазик
Категорија:Филмски комедии
Категорија:Филмови на Педро Алмодовар
Категорија:Филмови со Кармен Маура
Категорија:Филмови со Ампаро Солер Леал
Категорија:Филмови со Анхел де Андрес Лопес
Категорија:Филмови со Вероника Форке
Категорија:Филмови со Гонсало Суарес
Категорија:Филмови со Хуан Мартинес
Категорија:Филмови чие дејствие се одвива во Мадрид
Артемис 2

**Артемис 2** (официјално **Artemis II**) е втората планирана мисија на НАСА од програмата Артемис, и прва мисија со екипаж на вселенското летало Орион, која се планира да биде лансирано на ракетата Систем за вселенско лансирање (SLS) во мај 2024. Вселенското летало Орион ќе изведе прелет на Месечината и ќе се врати на Земјата. Тоа ќе биде првиот екипаж кој ќе патува зад ниската земјина орбита после Аполо 17 во 1972. Порано позната како **Истражувачка Мисија-2** (**Exploration Mission-2 (EM-1)**), мисијата била преименувана по воведувањето на програмата Артемис.

## Екипаж

## Наводи

Категорија:Артемис (вселенска програма)
Категорија:Мисии до Месечината со екипаж
Категорија:Космонаутиката во 2024 година
Категорија:Мисии до Месечината
Свети Лука (Халс)

мини|Свети Лука - Франс Халс
***Свети Лука*** е слика со маслени бои на платно на холандскиот сликар од златната доба, Франс Халс, насликана во 1625 година и сега во Музејот на западната и источната уметност во Одеса. Делото е со димензии 70cm x 55cm.

## Сликарство
На сликата е прикажан Свети Лука како седи на маса и чита со вол на лактот. Оваа слика била документирана во 18 век, но се сметала за изгубена, сè до 1958 година кога историчарката Ирина Линик открила две трони како тлеат во складиштата на Музејот за западна и источна уметност - Одеса. 

Во тоа време, се сметало дека троните се од непознати, анонимни сликари, но Линик ги препознала како дело на мајстор од 17 век и на крајот ја проследила нивната историја до 17 век, идентификувајќи ги како две од четирите изгубени слики на Халс на евангелистите, имено Лука и Матеј. Откако нејзиното истражување било објавено во 1959 година, двете слики биле вклучени во изложбата на Франс Халс во 1962 година во музејот Франс Халс. Меѓународното внимание помогнало да се поттикнат уметничките детективи и на крајот другите две слики на евангелистите, св.Јован и св.Марко исто така биле повторно откриени.

Во неговиот каталог од 1989 година на меѓународната изложба Франс Халс, Слајв вклучил детал од *Банкетот на офицерите на компанијата Свети Адријан Милиција во 1627* година со главата на Јохан Дамиус за да покаже дека тој е веројатниот модел за Свети Лука. само со помалку коса.

Дамиус и Лука:
Податотека:Frans Hals - detail of St. Luke.jpg|*Свети Лука*
Податотека:Frans Hals - Banquet of the Officers of the St Hadrian Civic Guard Company - WGA11092 detail 01.jpg|Јохан Дамиус
Четворицата евангелисти од Халс:
Податотека:Frans Hals 086 WGA version.jpg|*Свети Лука*
Податотека:Frans Hals - St Matthew - Museum of Western European and Oriental Art, Odessa.jpg|*Свети Матеј*
Податотека:Frans Hals 085.jpg|*Свети Марко*
Податотека:Frans Hals 087.jpg|*Свети Јован*


## Наводи

Категорија:Слики од Франс Халс
Категорија:Украинска уметност
Категорија:Слики од 1625
Категорија:Свети Лука
Категорија:Слики во Украина
Весел пијач

***Весел пијач*** ― слика на масло на платно на холандскиот уметник Франс Халс, од ок*.* 1628–1630. Сликата е со димензии 81 на 66,5 сантиметри. Се наоѓа во збирката на Државниот музеј, во Амстердам.

## Анализа
Сликата покажува човек кој носи кожна тесна јакна, јака од тантела и манжетни и капа наведната под агол. Тој гестикулира со десната рака, а во левата рака држи чаша бело вино. Се чини дека е фатен во момент на разговор со гледачот. Од неговиот синџир на врат виси медалјон, за кој Хофстеде де Грот тврдел дека е сличност на принцот Морис Орански. Различни стручњаци тврдат дека сликата го претставува чувството за вкус. Во старите холандски инвентари, често се појавува темата за „весел пијач“ или „расположен бекрија“, и ова веројатно не бил портрет, туку наменето како жанровско парче.

## Наводи

## Извори

* *Франс Халс*, каталог причина за делата на Халс од Симур Слив: Том трет, каталог, Национална галерија на уметност: Кресова фондација, Студии во историјата на европската уметност, Лондон - Phaidon Press, 1974 година

Категорија:Слики од Франс Халс
Категорија:Портрети од мажи
Категорија:Слики со храна и пијалаци
Категорија:Слики во збирката на Државниот музеј (Амстердам)
Категорија:Слики од 1630 година
Самовилското коњче

„**Самовилското коњче**“ — збирка македонски бајки напишани од македонскиот писател Душко Наневски. Издадена е во 1978 година од страна на издавачката куќа Детска радост во Скопје. За време на Социјалистичка Република Македонија, книгата била вклучена како задолжителна лектира на деца во трето одделение. Освен првото издание, појавени се уште две подоцнежни изданија на книгата, во 1984 и 1985 година. Книгата содржи 14 бајки кои биле создадени од македонскиот народен творец.

## Заднина
Во предговорот на делото, Душко Наневски напишал како бајките според него спаѓаат во волшебна поезија, а се создадени од сонот и фантазијата. Главната цел со оваа книга му била да ги собере „чудесно убави[те] бајки“ кои македонскиот народен творец ги создал низ годините. Бидејќи во негово време таква книга не постоела, авторот ги избрал бајките кои ги сметал за најубави, а воедно и кои ќе имаат оригинални мотиви и ќе им бидат интересни на деца од целиот свет. При собирањето на бајките, кои биле напишани од страна на разни собирачи, Наневски забележал дека тие биле застарени и со нејасен стил и зборови, со што сметал дека нема да бидат достапни за македонските деца. Инспириран од страна на светски творци како Шарл Перо, Браќата Грим, Божана Немцова и Итало Калвин, авторот со творечка слобода ги прераскажал приказните во помодерен стил и со своето чувство за естетика. Авторотот во предговорот на книгата го напишал следново: 
„Всушност, го барав нивниот првобитен, поетски облик, сакав волшебната поезија да проблесне со нова убавина. Така творец на овие бајки е македонскиот народен гениј, а јас сум само автор на нивната модерна верзија. Јас само ги одбирав и нижев најубавите, стеливи зборови, на магичната нишка на бајките, по она мото од Сончевата довејка, која, во македонскиот стил, по секој збор велела: ‚Број ми се бисере, број!‘“.

## Содржина
Книгата содржи 14 бајки напишани од страна на Душко Наневски:
* Марко и самовилата
* Самовилското коњче
* Квачката и дванаесетте пилиња
* Трите сестри самовили
* Немата морска царица
* Златното пиле
* Сончевата девојка
* Мома претворена во маж
* Детето без страв
* Светската убавица
* Волшебната стрела
* Заспаната Ѓурѓелија
* Јунакот, ламјата и самовилите
* Ѓул Јордана

## Наводи

Категорија:Македонски бајки
Категорија:Книги од 1978 година
Категорија:Појавено во 1978 година во Македонија
Категорија:Македонски дела од 1978 година
Портрет на Катарина Бругманс

мини|Катарина Бругманс - Франс Халс
***Портрет на Катарина Бругманс*** е слика со маслени бои на платно, од холандскиот сликар на златната доба, Франс Халс. Оваа слика е насликана во 1634 година и сега е во приватна колекција. Се смета за приврзок на портретот на сопругот на Катарина, Тиелман Ростерман.

## Живот
Катарина Бругманс била крстена во Амстердам на 15 октомври 1609 година, како ќерка на Јан Питерс Бругман и Марија Адриаенс. Таа му станала свршеница на Тиелман на 27 ноември 1631 година, истата година кога била направена инвестиција во имот во Бимстер од името на Јан на неговата вдовица Марија. Овој ист имот подоцна му бил предаден на Тиелман во 1649 година.

## Сликарство
На портретот е напишана 1634 година и возраста на невестата е 22, но бидејќи имала 22 години кога се омажила во 1631 година, веројатно е малку порано. Слично на другите свадбени портрети на Халс на стоечки жени, таа го држи задниот дел од столот со десната рака. Нејзината дијадемска капа е обрабена со тантела како и на портретот на Халс на Сара Волфаертс ван Димен. Нејзиниот фустан е врв на модата и покажува момент кога заедно се носеле рамни јаки и широки јаки. Таа држи свадбена ракавица која веројатно одговара на онаа на портретот на нејзиниот сопруг. Нејзиниот портрет бил документиран од Хофстед де Грут во 1910 година, кој напишал:218. КАТАРИНА БРУГМАН, сопруга на Тиелман Ростерман. Б. 59; М. 66. Должина од три четвртини. Таа стои, свртена малку налево, и гледа директно во гледачот. Нејзината десна рака се потпира на задниот дел од столот, а левата рака и ги држи ракавиците. Таа носи капа со тантела, богат фустан со јака од тантела, како и раф и фини чипкани воали. На врвот лево е нејзиниот грб. Под грбот е испишано „AETA SVAE 22 (и под ова) ANo 1634“. Платно, 46 инчи на 34 инчи. Изложено од дилерите од Амстердам Ф. Мулер, 1907 година, бр. 13. Во колекцијата на грофот Андре Мнишех, Париз. Во сопственост на парискиот колекционер Ф. Клајнбергер. 

## Свадбен приврзок

Податотека:Frans Hals - Tieleman Roosterman 1634.jpg|
Податотека:Catharina Brugmans.jpg|


## Наводи

Категорија:Портрети на жена
Категорија:Портрети на жени
Категорија:Слики од 1934
Портрет на маж (Халс)

***Портрет на маж*** ― уметничка слика од масло на дабова табла од холандскиот уметник Франс Халс, создадена во 1634 година. Чувана е во Тимкеновиот музеј на уметност, во Сан Диего. Прикажува неидентификуван човек од повисоките класи, како што може да се заклучи по неговата облека, со десната рака на градите и високо држејќи го палецот.

## Наводи

## Надворешни врски

* 

Категорија:Портрети од мажи
Категорија:Слики во збирката на Тимкеновиот музеј на уметност
Категорија:Портрети од Франс Халс
Категорија:Слики од 1634 година
Свети Матеј (Халс)

***Свети Матеј*** ― слика на масло на платно од холандскиот уметник Франс Халс, насликана во 1625 година и сега се наоѓа во Музејот на западната и источната уметност во Одеса.

## Опис и историја
Сликата го прикажува Свети Матеј како седи на маса и чита со ангел на лактот. Оваа слика била документирана во 18 век, но била сметана за изгубена сè до 1950-тите, кога биле откриени две дела како седат во складиштата на Музејот за западната и источната уметност во Одеса од страна на историчарот на уметност Ирина Линик во 1958 година. Во тоа време делата ги сметале дека се од непознати сликари од 19 век, но Линик ги препознала како дело на мајстор од 17 век и на крајот ја проследила нивната историја до 17 век, идентификувајќи ги како две од четирите изгубени слики на Халс на евангелистите, имено Лука и Матеј. Откако нејзиниот труд бил објавен во 1959 година, двете слики биле вклучени во изложбата на Франс Халс во 1962 година во музејот „Франс Халс“. Меѓународното внимание помогнало да се поттикнат уметничките истражувачи и на крајот другите двајца апостоли Јован и Марко исто така биле повторно откриени.

Во каталогот од 1989 година, на Симур Слив, на меѓународната изложба „Франс Халс“, Слив вклучил фотографија од Халсовиот „“ за да покаже дека неговата тема за главната тема со второстепен сведок е заедничка за многу слики на Халс. 1620-тите и моделите како второстепен сведок на овие две слики очигледно биле братучеди.

Споредба помеѓу делата „*Две момчиња кои пеат*“ и „*Матеј*“:
Податотека:Frans Hals - Two Boys Singing - WGA11077.jpg|*Две момчиња кои пеат*
Податотека:Frans Hals - St Matthew - Museum of Western European and Oriental Art, Odessa.jpg|*Свети Матеј*
Четворицата евангелисти од Халс:
Податотека:Frans Hals 086 WGA version.jpg|*[[Свети Лука (Халс)|Свети Лука]]*
Податотека:Frans Hals - St Matthew - Museum of Western European and Oriental Art, Odessa.jpg|*Свети Матеј*
Податотека:Frans Hals 085.jpg|*[[Свети Марко (Халс)|Свети Марко]]*
Податотека:Frans Hals 087.jpg|*[[Свети Јован (Халс)|Свети Јован]]*


## Наводи

Категорија:Слики од Франс Халс
Категорија:Ангели во уметноста
Категорија:Книги во уметноста
Категорија:Слики кои го прикажуваат Апостол Матеј
Категорија:Слики во Украина
Категорија:Слики од 1625 година
Категорија:Украинска уметност
Збор (Издавачка куќа)

**[https://www.izdavackazbor.mk Збор] - Издавачка Куќа** - македонска издавачка куќа, со седиште во Велес.

Збор - Издавачка куќа е основана во јуни 2021 година, од авторката Емилија Златкова - Анастасова со цел донесување дела на нови автори во Македонија, како и поддршка на млади и веќе постоечки македонски автори. 

**Каталог на изданија:**
Чедо Камџијаш

**Чедо Камџијаш** ( во  -  ) - македонски театарски, филмски и телевизиски глумец. Дипломира на факултетот за Драмски уметности во Скопје, на отсекот за Актерска игра во 1952 година. Од 1952 година до 1991 година работи во Македонски народен театар - Скопје.

## Филмографија

## Надворешни врски
* Биографија на Чедо Камџијаш — Македонски народен театар
* 

Категорија:Македонски театарски глумци
Категорија:Македонски филмски глумци
Категорија:Југословенски глумци
Категорија:Македонски телевизиски глумци
Парабола за раската и гредата

мини|„Прабола за раската и гредата“. Доменико Фети, о.&nbsp;1619&nbsp;г.

**Раската и гредата** — парабола на Исус искажана во Беседата на гората во Евангелието според Матеј, глава 7, стих 1-15. Обраќањето е прилично кусо и почнува со предупредување на слушателите дека е опасно да се суди бидејќи тоа може да им биде вратено во иста мера. Беседата на рамницата има слично кажување во Лука 6,36-42.

## Текст
Новозаветниот текст гласи:

Оваа библиска парабола навлегла и во македонските народни поговорки. Некои од нив гласат: „*На друг сламката гледаш, а на тебе гредата не гледаш*“ и „*Сламката во окото на брат му гледа, а гредата в своето не гледа*“.

## Толкување
Поуката од ова Исусово кажување е да се избнегува лицемерието, самоодважноста и солењето памет. Поради моралниот недостаток, малото парченце во окото на другиот некому е повоочливо од дрвената греда во своето око искажано во преносна смисла. Примерот може да се смета за земен од столарскиот занает кој му бил добро познат на Исус.

Ваквите изреки им биле познати на Евреите, како и на многу други народи низ светот.

## Поврзано
* Матеј 7
* Христос и прељубницата
* Му рекло магарето на зајакот

## Наводи

## Надворешни врски

* Греда и раска! — напис на митрополитот Наум Струмички, портал „Покајание“

Категорија:Исусови параболи
Категорија:Беседа на гората
Матеј 7

**Матеј 7** — седма глава на Евангелието според Матеј од Новиот завет. Ова е последната од трите глави кои ја опфаќаат Беседата на гората.

## Текст
Изворниот текст е напишан на коински грчки. Оваа глава има 29 стихови.

### Ракописно сведоштво
Еве некои рани раскописи во кои се содржи текстот на оваа глава:

* Ватикански ракопис (~325–350 г.; целосно)
* Синајски ракопис (~330–360 г.; целосно)
* Вашингтонски ракопис (~400 г.)
* Ефремов ракопис (~450 г.; постоечки стихови 6-29)

мини|десно|200px|Матеј 7,27–8,28 од Синајскиот ракопис

## Анализа
Во главата се застапени неколку проблематики, при што стиховите 1–12 се занимаваат со судење и расудување. Стиховите 3-5 даваат пословичната поука за раската и гредата, која има паралела во Лука 6,36-42. Во стих 7,7 Исус се навраќа на молитвата, ветувајќи дека Бог ќе им одговори на молителите. Стихпвоте 7,13-14 дава аналогија за широката и тесната врата, со што предупредува дека ваквата грешка води кон пропаст (осуда). Стихот 7,15 предупредува за лажните пророци повторувајќи некои од исказите на Јован Крстител во глава 3.

Главата завршува со параболата за мудриот и глупавиот градител во 7,24-27, која има паралела во Лука 6,46-49.

Според англискиот веронаучник Едвард Пламптер, во споедба со претходните глави, „оваа [глава] претежно се занимава со искушенијата присутни во понапредните фази на [христијанскиот] живот кога веќе се надминати пониските облици на злото — судење на другиот, самозалажување и несвесно лицемерие, опасноста на нестварноста“.

## Белешки

## Наводи

## Надворешни врски

* Глава 7 од Евангелието според Матеј — Стандардна библија на македонски, 2006 г.
* Глава 7 од македонската аудиокнига „Евангелие според светиот апостол Матеј“ на YouTube

Категорија:Евангелие според Матеј
Херувим

[мини|388x388пкс| Херувим и [Макариј Велики]]
**Херувими** () — бестелесни сили, духовни суштества спомнати во Библијата. Во христијанската иконографија, тие се прикажани како крилести суштества. Се верува дека тие се најблиските суштества до Бога, по серафимите.

## Во Стариот завет
Во книгата Битие (3:24) се спомнуваат херувими вооружени со „огнени мечеви“, кои го чувале влезот во Рајот. Кралот Давид ги опишува херувимите како суштества кои го носат Бога. Така во Книгата за царевите е наведено дека „Господ седи на херувимите“ на неколку места во стиховите (4:4), (6:2), (37:16) и други места.

При изградбата на Заветниот ковчег, кралот Соломон наредил да се исече маслиново дрво, од него за да се направат огромни херувими и да се покријат со злато, така што тие да бидат големи десет лакти (околу 5). Тие херувими биле чувани во еврејскиот храм во Ерусалим.

На завесите што стоеле на влезот во Светињата над светињите биле извезени слики од херувими (книга Исход (26:31)).

## Во еврејската традиција
Според книгата Битие, Бог ги создал херувимите на третиот ден. Според друг извор, тие биле првите живи суштества создадени во светот.

Во Талмудот се споменуваат четири суштества кои пророкот Езекил ги видел околу Божјиот престол.

Еврејското предание вели дека кога фараонот го бркал еврејскиот народ преку Црвеното Море, Бог го носеле херувими на престолот и го подигнале од тоа место.

## Во христијанството
Христијанската теологија првично немала дефинитивен став кон природата на херувимите. Мислењата биле поделени за тоа дали тие постоеле како суштества или биле само симболи и слики што го претставуваат делувањето на Бог. Така, Филон Александриски гледал само симболична вредност во херувимите. Меѓутоа, Климент Александриски почнува да отстапува од оваа позиција и зборува за херувимите и другите ангели како суштества.

Од 4 век почнува да надвладува учењето дека херувимите се суштества, иако има одредени отстапувања.

Теодор Студит ги нарекува херувимите *највисоки од сите суштества и најблиски до Бога*. Неговата позиција беше поддржана од римокатоличките теолози почнувајќи од Тома Аквински и протестантските теолози почнувајќи од Карл Фридрих Кејл.

Херувимите биле опишани од Псевдо-Дионисиј во неговата книга „За небесната хиерархија“ како: „Херувимите се божествени сили - тие имаат способност да ја примат светлината и умот Божји во сите нејзини манифестации, тие ја имаат својата мудрост и својата уметност - ги учат и информираат другите како да се одбранат со изобилството на неговата мудрост“

Во Православната литургија се пее молитва под името Херувимска песна: *Иже Херувими, тајно образујушче и животворјашчеј Тројицје.* *.* *.*

## Надворешни врски
* Херувимска ''еврејска енциклопедија''
* Херувимска ''католичка енциклопедија''
* Херувими: хиерархија на ангели 
* Симболика и толкување на небесните суштества

## Наводи

Категорија:Ангели
Виктор Димовски

**Виктор Димовски** ( во ) — македонски разузнавач и дипломат, тековен директор на Агенцијата за национална безбедност (АНБ).

## Животопис
Виктор Димовски е роден на 26 мај 1959 година во Битола. Во 1982 година дипломира на Правниот факултет во Скопје. Од 1982 до 1995 година работи во секретаријатот за внатрешни работи на Социјалистичка Република Македонија односно Министерството за внатрешни работи (МВР) на Република Македонија, поточно Службата за државна безбедност (СДБ), подоцна Дирекција за безбедност и контраразузнавање (ДБК). Во 1996 година ја завршува француската Национална школа за администрација (). Од 1996 година работи во Министерството за надворешни работи (МНР) на Република Македонија. Од 1996 до 2001 година е помошник министер за надворешни работи — раководител на секторот за Балканот односно за Југоисточна Европа. Од 2001 до 2003 година е државен советник во МНР. Од 2003 односно 2004 до 2007 година е вонреден и ополномоштен амбасадор на Република Македонија во Србија и Црна Гора односно Израел. Во 2007 година е именуван за директор на Агенцијата за разузнавање (АР) и истата функција ја извршува до 2009 година. Од 2009 до 2017 година е амбасадор. Во 2011 година магистрира, а во 2015 година докторира политички науки на Универзитетот „Свети Кирил и Методиј“ во Скопје. Во 2017 година е именуван за државен секретар во МНР. Од 2019 година е директор на Агенцијата за национална безбедност (АНБ), наследничка на Управата за безбедност и контраразузнавање (УБК).

## Наводи

## Надворешни врски
* 

Категорија:Македонски дипломати
Серафим

десно|мини|250x250пкс| Фреска со серафими кои ги чуваат портите на рајот
**Серафими** (;  - *блескав, пламен, гори; суштества кои горат со непрестаен оган*) — небесни суштества во христијанството и јудаизмот. Во небесната хиерархија во јудаизмот тие се на петто место од девет, во христијанството се на прво место. Серафимите се спомнати и во една неканонска книга - *Книгата на Енох*.

## Историја
Во Стариот завет, тие се споменати во книгата на пророкот Езекија (Езекија 1,5) и пророкот Исаија (Ис.6,2). Во Новиот завет, тие се спомнати во Откровението на Јован (Откр. Јов 4,7). Серафимите се појавуваат во 2 век пред Христа во *Книгата на Енох*, каде што се опишани како (δράκονες „змејови“), во гностичките текстови се споменуваат и како ангели слични на змеј.

## Опис
десно|мини
Во книгата на пророкот Исаија тие се спомнати како шесткрилни суштества: *„Над него стоеја серафими, секој од нив имаше по шест крила: со две го покриваа лицето, со две ги покриваа нозете, а со две лежеа...“* (Ис.6.2). Во Библијата, овој збор за прв пат се среќава каде што се нарекува отровна змија (огнена змија), која нанесува смртна рана (4 Мој 21,6), (5 Мој 8,15). Покрај тоа, серафимот се користи и во смисла на исцелување: според (4 Мој 21,8), погледот на серафим подигнат на столб му носи исцеление на оној што го каснале змии (2 Цар. 18,4; Јн. 3,14).

## Наводи

## Литература
* ''Старец Клеопа'', архимандрит Јоаникије Балан, стр. 311 (јазик: српски)

## Извори
* Православие: Серафим (јазик: српски)

Категорија:Ангели
Категорија:Грцизми
Адолф Адам

алт=neatly bearded white man of middle years, wearing glasses|мини| Адам во 1840 година
**Адолф Шарл Адам** (франц. *Adolphe Charles Adam*, Париз, 24 јули 1803 — Париз, 3 мај 1856)  ― француски композитор, учител и музички критичар. Напишал многу сценски композиции, а денес е најпознат по неговите балети *[[Жизел]]* (франц. *Giselle*, 1841) и *[[Гусар (балет)|Гусар]]* (франц. *Le corsaire*, 1856; неговото последно дело), оперите Кочијашот до Лонжумо (фран: *Le postillon de Lonjumeau,* 1836) и Ако сум крал (фр: *Si j'étais roi,* 1852) и неговата Божиќна песна „Minuit, chrétiens!" (Полноќ, христијани, 1844, позната на англиски како „O Holy Night “).

Адам бил син на познат композитор и пијанист, но неговиот татко не сакал Адолф да има музичката кариера. Адам му се спротивставил на татка си, и со многуте опери и балети заработил доволно пари, но ги загубил во 1848 година по неуспешниот обид да отвори нова оперска куќа во Париз која ќе им конкурира на Опера и Опера-Комик. Откако финансиски закрепнал се занимавал со новинарство и настава. Станал професор на Конзерваториумот во Париз (француската музичка академија).

Заедно со неговиот постар современик Даниел Обер и неговиот учител Адриен Боелдје, Адам е заслужен за создавањето на француската форма на операта.

## Наводи

### Извори

* 
* 
* 
* 
* 
* 
* 
* 
* 

## Надворешни врски

*  
* 
* 
* 
* Адолф Адам - дела at the Mutopia Project

Категорија:Балетски композитори
Категорија:Француски композитори
Категорија:Починати во 1856 година
Категорија:Родени во 1803 година
Категорија:Луѓе од Париз
Категорија:Французи од 19 век